CELEX: 32017R1440
Language: lv
Date: 2017-08-08 00:00:00
Title: Komisijas Īstenošanas regula (ES) 2017/1440 (2017. gada 8. augusts), ar kuru groza Īstenošanas regulu (ES) 2016/480, ar ko ievieš kopīgus noteikumus par autotransporta uzņēmumu valstu elektronisko reģistru savstarpējo savienošanu (Dokuments attiecas uz EEZ. )

9.8.2017   
            
            
               LV
            
            
               Eiropas Savienības Oficiālais Vēstnesis
            
            
               L 206/3
            
         KOMISIJAS ĪSTENOŠANAS REGULA (ES) 2017/1440
   (2017. gada 8. augusts),
   ar kuru groza Īstenošanas regulu (ES) 2016/480, ar ko ievieš kopīgus noteikumus par autotransporta uzņēmumu valstu elektronisko reģistru savstarpējo savienošanu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1071/2009, ar ko nosaka kopīgus noteikumus par autopārvadātāja profesionālās darbības veikšanas nosacījumiem un atceļ Padomes Direktīvu 96/26/EK (1), un jo īpaši tās 16. panta 5. punktu,
   tā kā:
   
               (1)
            
            
               Regulas (EK) Nr. 1071/2009 16. panta 1. punktā ir noteikts, ka dalībvalstīm ir jāuztur valsts elektroniskais reģistrs, kurā tā reģistrē autopārvadājumu uzņēmumus, kam attiecīgā kompetentā iestāde ir izdevusi atļauju autopārvadātāja profesionālās darbības veikšanai.
            
         
               (2)
            
            
               Regulas (EK) Nr. 1071/2009 16. panta 5. un 6. punktā ir paredzēts, ka visiem valstu elektroniskajiem reģistriem jābūt savstarpēji savienotiem ne vēlāk kā 2012. gada 31. decembrī, un Komisijai ir noteiktas pilnvaras pieņemt kopīgus noteikumus par savstarpējo savienošanu.
            
         
               (3)
            
            
               Komisija ir pieņēmusi Regulu (ES) Nr. 1213/2010 (2), lai ar elektronisko ziņojumu apmaiņas sistēmas, ko sauc par ERRU (Eiropas autotransporta uzņēmumu reģistrs), starpniecību nodrošinātu valstu elektronisko reģistru savstarpējo savienošanu, kā noteikts Regulā (EK) Nr. 1071/2009.
            
         
               (4)
            
            
               Regula (ES) Nr. 1213/2010 tika atcelta ar Komisijas Īstenošanas regulu (ES) 2016/480 (3), lai līdz 2019. gada 30. janvārim sagatavotu uzlabotu ERRU versiju.
            
         
               (5)
            
            
               
                  ERRU sistēmā ir divas paralēlās struktūras, kas nodrošina ziņojumu apmaiņu starp dalībvalstīm. Pirmās struktūras pamatā ir Komisijas pārvaldītais centrmezgls. Šis centrmezgls centralizē datu plūsmu, apkopojot dalībvalstu nosūtītos ziņojumus un pēc tam tos pārsūtot dalībvalstīm, kurām ziņojumi ir adresēti. Kā alternatīvu dalībvalstis var izvēlēties izmantot citu saderīgu komerciālu tīklu, lai savā starpā apmainītos ar ziņojumiem tieši (vienādranga konfigurācija), neizmantojot centrmezgla starpniecību.
            
         
               (6)
            
            
               Ņemot vērā to, ka ziņojumi, ar kuriem dalībvalstis apmainās tieši, netiek maršrutēti ar centrmezgla starpniecību, Komisija paliek neinformēta par iespējamajiem sistēmas traucējumiem saistībā ar šiem ziņojumiem; līdz ar to Komisija nespēj pildīt galvenā ERRU pārvaldnieka pienākumus, veicot, piemēram, attiecīgās korektīvās darbības, un rezultātā tas ietekmē visas sistēmas spēju darboties pareizi.
            
         
               (7)
            
            
               Vienādranga konfigurācija nedod Komisijai iespēju laikus piekļūt informācijai par ziņojumu apmaiņas apjomu un parametriem; tāpēc Komisija nevar gūt vispārēju skatījumu par ERRU izmantojumu, proti, saņemt informāciju, kas ir noderīga turpmākajiem sistēmas uzlabojumiem.
            
         
               (8)
            
            
               Problēmas, ar kurām nācies saskarties saistībā ar vienādranga konfigurāciju, rada nepieciešamību nodrošināt to, lai visi ziņojumi, ar kuriem notiek apmaiņa ERRU sistēmā, neapietu centrmezglu, un attiecīgi svītrot šo iespēju no Īstenošanas regulas (ES) 2016/480 darbības jomas.
            
         
               (9)
            
            
               Turklāt Īstenošanas regulā (ES) 2016/480 ir jāizdara daži nebūtiski papildinājumi un izmaiņas, lai vairāk precizētu un paskaidrotu šādus aspektus: kārtība, kādā notiek pieslēgšanās ERRU, veicamie testi un sekas, ja testi nav izdevušies, dažu XML ziņojumu saturs, definīcija eskalācijas procedūrai, kura dalībvalstīm jāievēro sistēmas kļūdu gadījumā, un laikposms, kurā centrmezgla žurnālos drīkst uzglabāt personas datus. Tāpēc būtu attiecīgi jāgroza Īstenošanas regula (ES) 2016/480.
            
         
               (10)
            
            
               Šajā regulā paredzētie pasākumi ir pieņemti saskaņā ar Eiropas Parlamenta un Padomes Regulas (ES) Nr. 182/2011 (4) 4. pantā noteikto konsultēšanās procedūru,
            
         IR PIEŅĒMUSI ŠO REGULU.
   1. pants
   Īstenošanas regulas (ES) 2016/480 3. pantam pievieno šādu daļu:
   
      “Dalībvalsts pieslēgšanās ERRU tiek atzīta par pabeigtu pēc tam, kad saskaņā ar norādījumiem un Komisijas uzraudzībā ir pabeigti pieslēgšanās, integrācijas un veiktspējas testi. Testēšanas laiks nepārsniedz sešus mēnešus. Komisija veic pasākumus, ja iepriekš minētie testi nav izdevušies. Ja minētie pasākumi ir nepietiekami, Komisija var pārtraukt testēšanas atbalstu līdz brīdim, kad dalībvalsts pierāda, ka attiecībā uz pieslēgšanos ERRU ir panākts pietiekams progress valsts līmenī.”
   
   2. pants
   Īstenošanas regulas (ES) 2016/480 I, III, VI, VII un VIII pielikumu groza saskaņā ar šīs regulas pielikumu.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 8. augustā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 300, 14.11.2009., 51. lpp.
   
   
      (2)  Komisijas 2010. gada 16. decembra Regula (ES) Nr. 1213/2010, ar ko ievieš kopīgus noteikumus par autotransporta uzņēmumu valstu elektronisko reģistru savstarpējo savienošanu (OV L 335, 18.12.2010., 21. lpp.).
   
      (3)  Komisijas 2016. gada 1. aprīļa Īstenošanas regula (ES) 2016/480, ar ko ievieš kopīgus noteikumus par autotransporta uzņēmumu valstu elektronisko reģistru savstarpējo savienošanu un atceļ Regulu (ES) Nr. 1213/2010 (OV L 87, 2.4.2016., 4. lpp.).
   
      (4)  Eiropas Parlamenta un Padomes 2011. gada 16. februāra Regula (ES) Nr. 182/2011, ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu (OV L 55, 28.2.2011., 13. lpp.).
   
      PIELIKUMS
      Īstenošanas regulas (ES) 2016/480 I, III, VI, VII un VIII pielikumu groza šādi:
      
                  1)
               
               
                  I pielikumu groza šādi:
                  
                              a)
                           
                           
                              1.3. punktu aizstāj ar šādu:
                              
                                          “1.3.
                                       
                                       
                                          Visi ziņojumi, ar kuriem notiek apmaiņa, tiek maršrutēti caur centrmezglu.”;
                                       
                                    
                        
                              b)
                           
                           
                              2.2. punktu aizstāj ar šādu:
                              
                                          “2.2.
                                       
                                       
                                          Centrmezglā datus nedrīkst glabāt ilgāk par sešiem mēnešiem, izņemot žurnalēšanas, statistikas un maršrutēšanas datus, kas izklāstīti VII pielikumā.”;
                                       
                                    
                        
                              c)
                           
                           
                              2.3. punktu aizstāj ar šādu:
                              
                                          “2.3.
                                       
                                       
                                          Centrmezgls nenodrošina piekļuvi personas datiem, izņemot pilnvarotiem Komisijas darbiniekiem, ja tas nepieciešams tehniskās darbības uzraudzībai, uzturēšanai un traucējummeklēšanai.”;
                                       
                                    
                        
                              d)
                           
                           
                              2.6. punktu aizstāj ar šādu:
                              “2.6.   Kontaktinformācijas pārvaldība
                              Kontaktinformācijas pārvaldības funkcija nodrošina katrai dalībvalstij iespēju pārvaldīt kontaktinformāciju attiecībā uz dažādām kategorijām attiecīgajā dalībvalstī (politika, uzņēmējdarbība, operatīvā un tehniskā kategorija), jo katras dalībvalsts kompetentā iestāde ir atbildīga par savas kontaktinformācijas uzturēšanu. Ir jānodrošina iespēja apskatīt, bet ne rediģēt citu dalībvalstu kontaktinformāciju.”;
                           
                        
            
                  2)
               
               
                  III pielikuma papildinājumu groza šādi:
                  
                              a)
                           
                           
                              papildinājuma pirmās tabulas ierakstu “Timeout (noildze)” aizstāj ar šādu:
                              
                                          “Timeout (noildze)
                                       
                                       
                                          Šis ir fakultatīvs datuma un laika (UTC formātā) atribūts. Centrmezgls noteiks šo vērtību tikai attiecībā uz pārsūtītiem pieprasījumiem; tā tiek aprēķināta, pamatojoties uz datumu/laiku, kad sākotnējais pieprasījums ir saņemts centrmezglā. Tas informēs atbildētāju dalībvalsti par pieprasījuma noildzes iestāšanās laiku. Šī vērtība nav nepieciešama nedz sākotnējos pieprasījumos, kas adresēti centrmezglam, nedz atbildes ziņojumos.
                                       
                                       
                                          Nē”;
                                       
                                    
                        
                              b)
                           
                           
                              tabulas ar virsrakstu “Labas reputācijas pārbaude” ierakstu “Kopienas atļaujas numurs” aizstāj ar šādu:
                              
                                          “Kopienas atļaujas numurs
                                       
                                       
                                          Transporta uzņēmuma Kopienas atļaujas sērijas numurs (burtciparu lauks ar tekstu pēc brīvas izvēles, garums no 1 līdz 20).
                                       
                                       
                                          Jā”;
                                       
                                    
                        
                              c)
                           
                           
                              tabulas ar virsrakstu “Pārkāpuma paziņojuma pieprasījums” ierakstu “Kopienas atļaujas numurs” aizstāj ar šādu:
                              
                                          “Kopienas atļaujas numurs
                                       
                                       
                                          Transporta uzņēmuma apliecinātās kopijas vai Kopienas atļaujas sērijas numurs (burtciparu lauks ar tekstu pēc brīvas izvēles, garums no 1 līdz 20).
                                       
                                       
                                          Jā”;
                                       
                                    
                        
                              d)
                           
                           
                              tabulā ar virsrakstu “Pārkāpuma paziņojuma atbilde” pēc ieraksta “Transporta uzņēmuma nosaukums” iekļauj šādus ierakstus:
                              
                                          “Transporta uzņēmuma adrese
                                       
                                       
                                          Transporta uzņēmuma adrese (adrese, pasta indekss, pilsēta, valsts), kā norādīts reģistrā.
                                       
                                       
                                          Jā
                                       
                                    
                                          Kopienas atļaujas numurs
                                       
                                       
                                          Transporta uzņēmuma Kopienas atļaujas sērijas numurs, kā norādīts reģistrā (burtciparu lauks ar tekstu pēc brīvas izvēles, garums no 1 līdz 20).
                                       
                                       
                                          Jā
                                       
                                    
                                          Kopienas atļaujas statuss
                                       
                                       
                                          Transporta uzņēmuma Kopienas atļaujas statuss, kā norādīts reģistrā.
                                       
                                       
                                          Jā
                                       
                                    
                                          Pārvaldītie transportlīdzekļi
                                       
                                       
                                          Pārvaldīto transportlīdzekļu skaits, kā norādīts reģistrā.
                                       
                                       
                                          Jā”
                                       
                                    
                        
                              e)
                           
                           
                              tabulas ar virsrakstu “Kopienas atļaujas pārbaudes pieprasījums” ierakstu “Kopienas atļaujas numurs” aizstāj ar šādu:
                              
                                          “Kopienas atļaujas numurs
                                       
                                       
                                          Tādas transporta uzņēmuma apliecinātās kopijas vai Kopienas atļaujas sērijas numurs, par kuru tiek pieprasīta informācija (burtciparu lauks ar tekstu pēc brīvas izvēles, garums no 1 līdz 20).
                                       
                                       
                                          Jā”;
                                       
                                    
                        
                              f)
                           
                           
                              tabulu ar virsrakstu “Kopienas atļaujas pārbaudes atbilde” groza šādi:
                              
                                          i)
                                       
                                       
                                          pēc ieraksta “Dokumenta izstrādātājs” iekļauj šādus ierakstus:
                                          
                                                      “Status Code (statusa kods)
                                                   
                                                   
                                                      Atbildes statusa kods (piemēram, found (atrasts), not found (nav atrasts), error (kļūda) utt.).
                                                   
                                                   
                                                      Jā
                                                   
                                                
                                                      
                                                         Status Message (statusa ziņojums)
                                                   
                                                   
                                                      Paskaidrojošs statusa apraksts (vajadzības gadījumā).
                                                   
                                                   
                                                      Nē”
                                                   
                                                
                                    
                                          ii)
                                       
                                       
                                          ierakstu “Transporta uzņēmums” aizstāj ar šādu:
                                          
                                                      “Transporta uzņēmums
                                                   
                                                   
                                                      Jā, ja statusa kods ir “atrasts””;
                                                   
                                                
                                    
                                          iii)
                                       
                                       
                                          ierakstu “Transporta uzņēmums” aizstāj ar šādu:
                                          
                                                      “Kopienas atļaujas informācija
                                                   
                                                   
                                                      Jā, ja statusa kods ir “atrasts””;
                                                   
                                                
                                    
                                          iv)
                                       
                                       
                                          pēc ieraksta “Kopienas atļaujas informācija” iekļauj šādu ierakstu:
                                          
                                                      “Atļaujas izdevēja iestāde
                                                   
                                                   
                                                      Iestāde, kas transporta uzņēmumam izdevusi Kopienas atļauju.
                                                   
                                                   
                                                      Jā”;
                                                   
                                                
                                    
                                          v)
                                       
                                       
                                          ierakstus “Atļaujas numurs” un “Atļaujas statuss” aizstāj ar šādiem:
                                          
                                                      “Atļaujas numurs
                                                   
                                                   
                                                      Transporta uzņēmuma Kopienas atļaujas sērijas numurs, kā norādīts reģistrā (burtciparu lauks ar tekstu pēc brīvas izvēles, garums no 1 līdz 20).
                                                   
                                                   
                                                      Jā
                                                   
                                                
                                                      Atļaujas statuss
                                                   
                                                   
                                                      Transporta uzņēmuma Kopienas atļaujas statuss, kā norādīts reģistrā.
                                                   
                                                   
                                                      Jā”;
                                                   
                                                
                                    
                                          vi)
                                       
                                       
                                          ierakstus “Informācija par apliecināto kopiju” un “Atļaujas numurs” aizstāj ar šādiem:
                                          
                                                      
                                                         “Informācija par apliecināto kopiju
                                                      
                                                   
                                                   
                                                      
                                                         Nē
                                                      
                                                   
                                                
                                                      Apliecinātās kopijas numurs
                                                   
                                                   
                                                      Transporta uzņēmuma Kopienas atļaujas apliecinātās kopijas sērijas numurs, kā norādīts reģistrā (burtciparu lauks ar tekstu pēc brīvas izvēles, garums no 1 līdz 20).
                                                   
                                                   
                                                      Jā”;
                                                   
                                                
                                    
                                          vii)
                                       
                                       
                                          ierakstus “Atļaujas statuss”, “Atļaujas veids”, “Sākuma datums” un “Apturēšanas datums” svītro;
                                       
                                    
                                          viii)
                                       
                                       
                                          ierakstu “Apturēšanas beigu datums” aizstāj ar šādu:
                                          
                                                      “Apturēšanas beigu datums
                                                   
                                                   
                                                      Datums, kad beidzas Kopienas atļaujas apliecinātās kopijas anulēšanas termiņš.
                                                   
                                                   
                                                      Nē”;
                                                   
                                                
                                    
                        
            
                  3)
               
               
                  VI pielikuma 2.2. punkta beigās pievieno šādu teikumu:
                  “Eskalācijas procedūru Komisijai detalizēti izklāsta pēc pieprasījuma.”;
               
            
                  4)
               
               
                  VII pielikumu groza šādi:
                  
                              a)
                           
                           
                              2. punktu aizstāj ar šādu:
                              
                                          “2.
                                       
                                       
                                          Lai nodrošinātu privātumu, statistikas un maršrutēšanas vajadzībām nodotie dati ir anonīmi. Konkrēta pārvadājumu vadītāja, transporta uzņēmuma, Kopienas atļaujas vai profesionālās kompetences sertifikāta (CPC) identifikācijas dati nav pieejami statistikas vajadzībām.”;
                                       
                                    
                        
                              b)
                           
                           
                              4. un 5. punktu aizstāj ar šādiem:
                              
                                          “4.
                                       
                                       
                                          Personas datus žurnālos glabā ne ilgāk kā 6 mēnešus pēc transakcijas beigām. Statistikas un maršrutēšanas informāciju glabā nenoteiktu laiku.
                                       
                                    
                                          5.
                                       
                                       
                                          Ziņošanai izmantotajos statistikas datos cita starpā var būt ietverta šāda informācija:
                                          
                                                      a)
                                                   
                                                   
                                                      pieprasītāja dalībvalsts;
                                                   
                                                
                                                      b)
                                                   
                                                   
                                                      atbildētāja dalībvalsts;
                                                   
                                                
                                                      c)
                                                   
                                                   
                                                      ziņojuma veids;
                                                   
                                                
                                                      d)
                                                   
                                                   
                                                      atbildes statusa kods;
                                                   
                                                
                                                      e)
                                                   
                                                   
                                                      ziņojumu datums un laiks;
                                                   
                                                
                                                      f)
                                                   
                                                   
                                                      atbildes laiks.”;
                                                   
                                                
                                    
                        
            
                  5)
               
               
                  VIII pielikuma 2.4. punktu aizstāj ar šādu:
                  
                              “2.4.
                           
                           
                              Jebkurā gadījumā visu pārkāpuma paziņojuma pieprasījumu un atbilžu saņemšanu apstiprina ar pārkāpuma paziņojuma apstiprinājumu.”